
PËR LEJIMIN e DREJTORISË SË PËRGJITHSHME TË RRUGËVE TË PËRDORË PROCEDURAT E PROKURIMIT TË BANKËS BOTËRORE, PËR HARTIMIN E PROJEKTIT TË DETAJUAR TË RRUGËS RRËSHEN- KALIMASH

Në mbështetje të nenit 100 të Kushtetutës, të nenit 3 të ligjit nr.7971, datë 26.7.1995 “Për prokurimin publik”, të ndryshuar dhe të ligjit nr. 9464, datë 28.12.2005 “Për buxhetin e shtetit të vitit 2006”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Lejimin e Drejtorisë së Përgjithshme të Rrugëve të përdorë procedurat e prokurimit të Bankës Botërore “Zgjedhja dhe punësimi i konsulentëve të huamarrësve të Bankës Botërore, publikuar në maj të vitit 2004, duke përdorur metodën e analizës së cilësisë dhe kostos (QCBS), për hartimin e projektit të detajuar të rrugës Rrëshen-Kalimash.
2. Efektet financiare të përballohen nga buxheti i vitit 2006, zëri “Studime-projektime”, miratuar për Ministrinë e Punëve Publike, Transportit dhe Telekomunikacionit.
3. Ngarkohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë.

